Arrival (elokuva)

Arrival on vuonna 2016 ensi-iltansa saanut yhdysvaltalainen tieteiselokuva, jonka on ohjannut Denis Villeneuve. Elokuva perustuu Ted Chiangin novelliin ”Story of Your Life” vuodelta 1998, ja sen on sovittanut käsikirjoitukseksi Eric Heisserer. Elokuvan pääosissa ovat Amy Adams, Jeremy Renner, Forest Whitaker, Michael Stuhlbarg ja Tzi Ma. 

Arrival on Villeneuven yhdeksäs pitkä elokuva ja ohjaajan ensimmäinen tieteiselokuva. Se kuvattiin Montrealissa, Kanadassa kesällä 2015.

Elokuva sai ensi-iltansa Venetsian elokuvajuhlilla 1. syyskuuta 2016. Elokuva avasi teattereissa Yhdysvalloissa 11. marraskuuta ja Suomessa 2. joulukuuta 2016.

Arrival palkittiin parhaiden äänitehosteiden Oscarilla oltuaan ehdolla seitsemässä muussa kategoriassa muun muassa parhaasta elokuvasta, ohjauksesta ja sovitetusta käsikirjoituksesta vuoden 2017 gaalassa.

 Juoni 

Elokuva alkaa kohtauksella, jossa esitellään kielitieteilijä Louise Banks ja hänen tyttärensä, joka kuolee nuorena harvinaiseen syöpään.

Kaksitoista avaruusalusta laskeutuu ympäri maapalloa. Yhdysvaltain armeijan eversti Weber pyytää Louisea liittymään erikoisryhmään, jonka tehtävänä on määrittää miksi avaruusoliot ovat tulleet. Yhdessä teoreettisen fyysikon Ian Donnellyn kanssa, Louise tapaa kaksi seitsenraajaista pääjalkaisten tapaista avaruusoliota, joita he kutsuvat ”heptapodeiksi” ja joille Ian antaa lempinimet Abbott ja Costello. Louise saa selville, että avaruusoliot käyttävät kirjoitettua kieltä joka koostuu monimutkaisista ympyränmuotoisista symboleista. He alkavat kääntää symboleja englanniksi. Kun Louise alkaa ymmärtää kieltä paremmin, hän alkaa nähdä mielikuvia itsestään tyttärensä kanssa.

Kun Louise kysyy mitä avaruusoliot haluavat, he vastaavat: ”tarjota aseen”. Samankaltaisia käännöksiä (”käyttää asetta”) saadaan muilla paikoilla, jonka seurauksena muut valtiot sulkevat viestintäyhteydet ja osa mobilisoi armeijansa uskoen viestin olevan uhka. Louise uskoo kuitenkin, että ”aseella” voi olla toinenkin käännös kuten ”työkalu”.

Ryhmä tottelemattomia sotilaita asettaa avaruusalukseen räjähteitä. Tästä tietämättöminä Louise ja Ian palaavat alukseen, jossa avaruusoliot esittävät samaan aikaan satoja pieniä symboleja. Costello lähtee ennen kuin räjähteet laukeavat, mutta Abbott jää ja työntää Louisen ja Ianin pois aluksesta. He heräävät leiristä aivotärähdyksen kera samalla kun avaruusalus nousee korkeammalle maan pinnalta. Ian selvittää, että symbolien kuvio liittyy ajan käsitteeseen, ja että se on yksi kahdestatoista osasta koko ”lahjaa”. Niin ollen valtioiden tulee työskennellä yhdessä saadakseen kaikki tiedot.

Samaan aikaan Kiina valmistautuu hyökkäämään heidän avaruusalustaan vastaan. Louise kiirehtii takaisin Montanan avaruusalukseen, joka lähettää hänelle sukkulan joka vie hänet sisään. Hän tapaa Costellon, joka kertoo Abbottin olevan kuolemaisillaan. Louise kysyy häneltä näyistään ja Costello selittää, että Louise näkee tulevaisuuteen: tämä paljastaa että hänen näkynsä eivät olekaan takaumia vaan etuumia. Costello viestii, että he ovat tulleet ”auttamaan ihmiskuntaa” jakamalla heidän oman kielensä, joka muuttaa käsityksen ajasta, ja joka on se ”ase” tai ”työkalu” jota he tarjoavat. Avaruusoliot myös ennustavat, että 3 000 vuoden kuluttua he tarvitsevat ihmiskunnan apua.

Louise palaa leiriin samalla kun sitä evakuoidaan, ja saa uuden näyn jossa hän on puolitoista vuotta myöhemmin Yhdistyneiden kansakuntien juhlatilaisuudessa, jossa muistellaan avaruusolioiden vierailua. Hän näkee itsensä keskustelemassa kiinalaisen kenraali Shangin kanssa, joka kiittää häntä siitä että hän sai tämän keskeyttämään hyökkäyksen. Shang selittää, että Louise oli soittanut hänen yksityiseen matkapuhelinnumeroonsa, jonka hän sitten näyttää Louiselle. Shang kertoo tuntevansa tämän olevan tärkeää, muttei ymmärrä miksi. Nykyhetkessä Louise varastaa satelliittipuhelimen ja soittaa Shangille, mutta tajuaa ettei tiedä mitä sanoa. Hänen tulevaisuuden näkynsä jatkuu ja Shang kertoo Louisen saaneen hänen vakuuttuneeksi toistamalla hänen vaimonsa viimeiset sanat, jotka hän kertoo Louiselle. Kun kiinalaisten hyökkäys on peruttu, muut valtiot jatkavat yhteyksiä keskenään ja kaksitoista avaruusalusta jättävät Maan.

Pakatessa lähtöä varten Ian kertoo rakastavansa Louisea. Elokuva päättyy kun he keskustelevat elämänvalinnoista ja että pitäisikö jotain muuttaa, jos he tietäisivät tulevaisuuden. Louise näkee näyn Ianista heidän tyttärensä isänä. Hänen näkynsä jatkuu Ianin kysyessä tulevaisuudessa, haluaisiko Louise tehdä lapsen. Louise näkee itsensä vastaamassa myöntävästi, haluten viettää lyhyen aikaa tulevan tyttärensä kanssa sen sijaan, että estäisi tämän olemassaolon kokonaan.

 Näyttelijät 

 Vastaanotto 
Elokuva sai erinomaisen vastaanoton Venetsian elokuvajuhlilla. Arvosteluja keräävän Rotten Tomatoes -sivuston mukaan 93 prosenttia kriitikoista on antanut elokuvalle positiivisen arvosanan keskiarvolla 8,4/10. Keräys perustuu 264 arviointiin. Metacriticissä elokuvalla on 81 pistettä 100:sta, perustuen 52 arvosteluun.

 Palkinnot ja ehdokkuudet 
Palkinnot ja ehdokkuudet Palkinto Päiväys Kategoria Kenelle Tulos Lähde American Film Institute 8. joulukuuta 2016 Vuoden 10 parasta elokuvaa Arrival   Camerimage 19. marraskuuta 2016 Silver Frog -palkinto parhaasta kuvauksesta Bradford Young   Chicago Film Critics Association 15. joulukuuta 2016 Naispääosa Amy Adams   Sovitettu käsikirjoitus Eric Heisserer  Musiikki Jóhann Jóhannsson  Critics’ Choice Awards 11. joulukuuta 2016 Elokuva Arrival   Ohjaus Denis Villeneuve  Naispääosa Amy Adams  Sovitettu käsikirjoitus Eric Heisserer  Kuvaus Bradford Young  Lavastus Paul Hotte, André Valade & Patrice Vermette  Leikkaus Joe Walker  Erikoisefektit Arrival  Scifi/kauhuelokuva Arrival  Musiikki Jóhann Jóhannsson  Golden Globe 8. tammikuuta 2017 Naispääosa draamaelokuvassa Amy Adams   Musiikki Jóhann Jóhannsson  National Board of Review 4. tammikuuta 2017 10 parasta elokuvaa Arrival   Naispääosa Amy Adams  Oscar 26. helmikuuta 2017 Elokuva Shawn Levy, Dan Levine, Aaron Ryder & David Linde   Ohjaus Denis Villeneuve  Sovitettu käsikirjoitus Eric Heisserer  Äänitehosteet Sylvain Bellemare  Äänitys Bernard Gapiéry Strobl & Claude La Haye  Lavastus Patrice Vermette & Paul Hotte  Kuvaus Bradford Young  Leikkaus Joe Walker  Screen Actors Guild 29. tammikuuta 2017 Naispääosa Amy Adams   Venetsian elokuvajuhlat 10. syyskuuta 2016 Future Film Festival Digital Award Denis Villeneuve   Kultainen leijona Denis Villeneuve 

 Lähteet 

 Aiheesta muualla 






Luokka:Vuoden 2016 yhdysvaltalaiset elokuvat 
Luokka:Elokuvat avaruusolennoista
Luokka:Yhdysvaltalaiset tieteiselokuvat
Luokka:Denis Villeneuven ohjaamat elokuvat
Luokka:Parhaiden äänitehosteiden Oscar-palkinnon saaneet elokuvat
Luokka:BAFTA Film Award -palkitut elokuvat